Krúpa, Juraj, poslanec NR SR (2023-02-07):
Ďakujem veľmi pekne, pán predsedajúci. K zákonu tu už bolo povedané dosť, ja k nemu dám ešte pár poznámok. Skôr ako sa k tomu dostanem, musím povedať jedno a už to tu, myslím, že aj bolo spomenuté, ale v podstate sám predkladateľ priznal, že predložil návrh, ktorý bol v podstate jemu podstrčený z ministerstva vnútra. Sám tu o tom hovoril, ako o tom na ministerstve vnútra rokovali, ako o tom ešte stále rokujú, ako sa snažia nejakým spôsobom dať dokopy tento zákon, kde zároveň aj tým priznal to, že to je z dielne ministerstva vnútra, lebo keby to bol jeho vlastný zákon, tak nepovie, že s ním nesúhlasí. Čiže vyslovene prišiel s niečím, čo mu podstrčilo ministerstvo vnútra, predpokladám, že minister vnútra, aby s tým prišiel a vyskúšal, čo sa dá a čo sa nedá. Čo dokazuje a úplne podčiarkuje, že minister vnútra je neschopný. Pretože sú to už tri roky, kedy minister vnútra začal s tzv. reformou Policajného zboru. Ja si to pamätám veľmi dobre, pretože ja som vtedy súčasťou tej pracovnej skupiny, kedy sa začínalo s touto reformou, boli veľké plány, všetko sa to nejakým spôsobom začalo a plánovalo, že aké budú tie časové harmonogramy jeho nejakého uplatňovania a podobné. Ubehli tri roky a nie je nič, nie je nič a z tejto reformy Policajného zboru, z toho najväčšieho plánu, z tej najväčšej úlohy, ktorú si minister vnútra predsavzal, tu máme tento pomrvený návrh zákona, na základe ktorého sme sa dopracovali do situácie, že poslanec Národnej rady navrhuje vedúcim funkcionárom Policajného zboru zvýšiť príplatky, ktoré následne potom ale rozhoduje o nich minister vnútra. Prosím vás pekne, to je, to je taký paradox, to sme tu ešte nemali. Je to naozaj smutné, pretože keď si pozrieme na prácu ministra vnútra a jeho výsledky, tak to odzrkadľuje presne tento návrh, nič, aleže absolútne nič. Keď si zoberieme, ktoré sú také tie tri hlavné úlohy ministerstva vnútra, ktorým sa má venovať, tak je to, samozrejme, Policajný zbor, Hasičský zbor a tieto zložky. Je to štátna a verejná správa a je to krízový manažment. Toto sú tie tri hlavné piliere ministerstva vnútra, čomu sa má venovať. Keď si pozrieme teda znova na ten Policajný zbor, reforma Policajného zboru nikde. Systematizácia miest nikde, máme na 100 % naplnené vedúce funkcie, nemáme policajtov na uliciach. Môže hovoriť, že polícia má voľné ruky a on sa pritom priživovať, ale to je, viete, to je, keby niekto povedal, že perie a pritom perie pračka, on sedí a čaká, kedy doperie. To je toľko práce ministra vnútra k Policajnému zboru. Čo sa týka, samozrejme, štátnej a verejnej správy, tak si to povedzme na rovinu, nič. Sľubovala sa reforma, ktorá, ani sa neurobila čiarka, nič sa s tým neurobilo, jediné, čo dokázal, pod kuratelou pána Pročka podosadzovať prednostov okresných úradov, ktorých potom ešte aspoň 20, 30 % museli meniť dodatočne, pretože sa zistilo, že sú to kamaráti kamarátov. To bola tá politika boja proti korupcii a proti rodinkárstvu, ktoré sa dnes ukazuje, že dávno, dávno skončilo. A ja si spomínam veľmi dobre práve na návrh tohto zákona k tomuto Policajnému zboru, § 73, bol to október 2021, keď som sedel na ministerstve vnútra a som si ho prvýkrát čítal a som sa zúčastnil aj nejakých tých rokovaní k nemu a sme o ňom diskutovali a prosím vás pekne, to budú pomaly dva roky a nič. Jednoducho čo to je za ministra vnútra, ktorý si nie je schopný presadiť vlastný návrh zákona o Policajnom zbore. Čo to je za človeka, ktorý nevie si na vlastnom ministerstve vnútra presadiť zákon, ktorý by vyhovoval aj Policajnému zboru a ktorý by prešiel aj vládou. Takýto minister vnútra jednoducho nemá svoje opodstatnenie, pretože ho nepodržalo ani vlastné ministerstvo a ani vlastná vláda. To keby platili naozaj reálne pravidlá, tak by ten človek dávno musel odstúpiť, dávno. No a čo sa týka, samozrejme, krízového manažmentu. Prosím vás pekne, tiež som sa zúčastňoval pracovnej skupiny tzv. kohesio konceptu bezpečnostného systému. To bolo aj to obdobie, kedy som si povedal, že no, je to teda tragédia s tým ministrom, ale pokúsim sa tomu pomôcť, pokúsim sa dopracovať k nejakému výsledku, aby aspoň niečo bolo. Výsledok je, že nie je. My tu máme ix kríz, ktoré si zažívame, alebo ktorými sme si aj prešli, a na to mal reflektovať koncept bezpečnostného systému a krízový, krízový manažment a jeho riadenie. Výsledkom nie je nič, nie je nič. Jediné svetlé výnimky sú Dustream, hej, nezvládanie krízových situácií. To je, to sú výsledky pána Mikulca. Takže zhrnuté a podčiarknuté. Je smutné, že tu vôbec sa zjavil takýto návrh zákona, ktorý z 90 %, no nevykonateľný, nevykonateľný, či už z rozpočtového hľadiska, alebo z iných pohľadov. Čiže som rád, že tento zákon bude vrátený na prepracovanie a pevne verím, že s takýmito čriepkami a 73-ky sa už pán kolega nevráti, že keď už príde, tak to bude naozaj aspoň nejaká čiastočná zmena, ktorá bude zmena k lepšiemu. Ďakujem veľmi pekne.